**Žiadosť o vysvetlenie súťažných podkladov č. 5**

Dátum doručenia: 21.07.2025

**OTÁZKA**:

V článku VI. PRIJATIE PONUKY A UZAVRETIE ZMLUVY ( Súťažných podmienok) sa uvádza :

32.3 V rámci poskytnutia súčinnosti pred uzavretím Rámcovej dohody úspešný uchádzač predloží verejnému obstarávateľovi najneskôr do 10 pracovných dní odo dňa doručenia výzvy uzatvorenú platnú a účinnú poistnú zmluvu o poistení zodpovednosti za škodu, spôsobenú pri plnení povinností vyplývajúcich z tejto Rámcovej dohody, pričom predmetom poistného plnenia musí byť poistné krytie všetkých škôd vzniknutých pri vykonávaní lesníckych činností uvedených v Prílohe č. 1 Rámcovej dohody. Táto poistná zmluva musí byť uzatvorená v prospech Objednávateľa a vzťahovať sa na škody spôsobené tretím osobám, ako aj škody spôsobené subdodávateľmi alebo inými osobami, ktoré Poskytovateľ použil na plnenie. Minimálna poistná suma musí byť určená vo výške hodnoty ponuky Poskytovateľa alebo v inej výške stanovenej vo verejnom obstarávaní. Uvedené je v súlade s ustanovením čl. 11 Rámcovej dohody.
- Znamená to v praxi , že pokiaľ by napríklad v časti Západ ponuka úspešného uchádzača predstavovala hodnotu 20 000 000 €, musí byť táto suma minimálnou poistnou?
- Pokiaľ by uchádzač uspel vo viacerých častiach, je potrebné pre každú uzatvárať poistenie zvlášť?

**ODPOVEĎ**:

* Verejný obstarávateľ vykonal opravu rámcovej dohody, ktorú zverejní v dokumentoch
* V nadväznosti na zmenu rámcovej dohody, bude potrebné uzavrieť poistenie ku každej objednávke zvlášť